open-index/open-wikipedia-markdown huggingface dataset:
Freestylehiihdon ja lumilautailun maailmanmestaruuskilpailut 2017 – miesten kumpareet

**Miesten kumpareissa** kilpailtiin 8. maaliskuuta **[[freestylehiihdon ja lumilautailun maailmanmestaruuskilpailut 2017|vuoden 2017 freestylehiihdon ja lumilautailun maailmanmestaruuskilpailuissa]]** Sierra Nevadassa, Espanjassa.

Alkuerät käytiin kello 11:10 lähtien paikallista aikaa, ja finaalit puolestaan 15:05 lähtien. Puolustavana mestarina kisaan lähti ranskalainen Anthony Benna. Kilpailun voitti japanilainen Ikuma Horishima.

## Karsinta

## Finaali

## Lähteet
Armas Makkonen

**Armas Veikko Makkonen** (18. elokuuta 1887 Karttula – 5. helmikuuta 1975 Helsinki) oli suomalainen Helsingin Osakepankin pääjohtaja. 

Makkosen vanhemmat olivat sahanhoitaja Henrik Makkonen ja Maria Katariina Karjalainen. Hän pääsi ylioppilaaksi 1906 Kuopion yhteiskoulusta ja suoritti Helsingin yliopistossa oikeustutkinnon 1908. Makkonen sai varatuomarin arvon 1911.

Makkonen toimi aluksi asianajajana Helsingissä 1912–1916, 1917–1918 ja 1923–1924. Hän oli eduskunnan notaarina 1912, Pellervo-seuran lainopillisen neuvontatoimiston hoitajana 1916–1917 ja Ulkomaankauppapankin johtokunnan jäsenenä 1919–1923, Makkonen oli vuodesta 1924 Helsingin Osakepankin palveluksessa eri tehtävissä ja toimi pankin pääjohtajan varamiehenä 1933–1948 ja pääjohtajana 1948–1956.

Makkonen oli Helsingin rahatoimikamarin jäsenenä 1918–1921 ja varapuheenjohtajana 1921.

Armas Makkonen oli naimisissa vuodesta 1916 Else Sofia Lagerlöfin kanssa.

## Lähteet
Kadokawa Shoten

**Kadokawa Shoten** () on japanilainen manga-sarjakuvalehtiä ja videopelejä julkaiseva yhtiö, joka kuuluu Kadokawa Dwango -ryhmään.

Yhtiöön kuuluu myös muita yhtiöitä:
* Fujimi Shobo, sulautettu Kadokawa Shoteniin, mutta jatkaa toimintoja sen osastona
* Kadokawa Gakugei Shuppan Publishing
* Kadokawa Digix

## Lehtiä
* *[[Comp Ace]]*
* *[[Comptiq]]*
* *[[Gundam Ace]]*
* *[[Monthly Asuka]]*
* *[[Monthly Shōnen Ace]]*
* *[[Newtype]]*

## Pelit
Yhtiö sekä kehittää että julkaisee pelejä useille alustoille.

* *[[Steins;Gate]]*, PlayStation Portable, 2011
* *[[Killer is Dead]]* Windows
* *[[Kantai Collection]]*
* *[[Demon Gaze]]*, PlayStation Vita
* *[[Natural Doctrine]]*, PlayStation 3, PlayStation 4, PlayStation Vita
Tour de Ski 2016–2017

**Tour de Ski 2016–2017** kilpailtiin 31. joulukuuta 2016 – 8. tammikuuta 2017. Se oli järjestyksessään 11:s Tour de Ski -kilpailusarja. Osakilpailut käytiin Sveitsin Val Müstairissa, Saksan Oberstdorfissa sekä Italian Toblachissa ja Val di Fiemmessä.

## Osakilpailut

### Naisten osakilpailut

### Miesten osakilpailut

## Lähteet
Emmy Köhler

**Emmy Kristina Köhler** (omaa sukua *Welin*; 22. toukokuuta 1858 Tukholma – 2. helmikuuta 1925 Fresta, Tukholman lääni) oli ruotsalainen opettaja, kirjailija ja säveltäjä. 

## Elämäkerta
Emmy Köhler oli hovikamreeri Armand Welinin ja vapaaherratar Wilhelmina Rappen tytär. Isä oli ensimmäisiä aktiiveja Evankelisessä isänmaansäätiössä (Evangeliska fosterlandsstiftelsen). Emmy Welin kävi tätinsä johtamaa sisäoppilaitosta. Hän toimi kotiopettajana Smålannissa, Ryssbyssä Köhlerin perheessä. Hän solmi avioliiton vuonna 1891 perheen Sven-pojan kanssa.

Köhler toimi opettajana hovissa ja opetti muun muassa prinssi Erikin, Kustaa V:n nuorimman pojan, lukemaan ja kirjoittamaan. 

Köhler kirjoitti joululaulun "Nyt syttyy valot tuhannet", joka julkaistiin ensimmäisen kerran Lina Sandellin toimittamassa Korsblomman-kalenterissa ja jonka teksti ja sävel ovat vuoden 1986 Ruotsin kirkon virsikirjassa "Nu tändas tusen juleljus". Se on Ruotsin kirkon virsikirjassa virsi 116 "Nyt jouluvalot syttyvät".  

Monissa hänen lauluistaan oli alkuaan Elsa Beskowin piirtämät kuvat. Emmy Köhler kirjoitti myös muun muassa teoksen *Gunnars och Ingas roliga bok. Sagor och visor*. Sen kuvitti Ellie Westley (1855–1942), ja se julkaistiin vuosina 1898 ja 1907. 

Emmy Köhler oli naimisissa Ruotsin valtiovarainministeriön kanslianeuvoksen Sven Köhlerin kanssa ja asui Norrsätra gårdissa Sollentunassa. Hänet on haudattu Frestan hautausmaalle Upplands Väsbyn kuntaan.

## Lauluja ja virsiä
* Nyt syttyy valot tuhannet (Nu tändas tusen juleljus), julkaistu Evankelisen isänmaansäätiön *Korsblomman-*kalenterissa vuonna 1898. Vuoden 1986 Ruotsin kirkon virsikirjassa virsi 116 "Nyt jouluvalot syttyvät"
* Reippahasti käypi askeleet ("Liten julvisa" Raska fötter springa tripp, tripp, tripp) vuodelta 1901, sanat Sigrid Sköldberg-Pettersson, säv. Emmy Köhler

## Lähteet
* Joululehti Norrsken, sivu 17, 112. vuosikerta 2016/Blå Bandet nro 5, vuosikerta 134, 2016.

### Viitteet
Pariisi–Nizza-ajo 2017

**Pariisi–Nizza-ajo 2017** on järjestyksessään 75. maantiepyöräilyn Pariisi–Nizza-ajo. Kilpailu alkoi Bois-d'Arcysta 5. maaliskuuta ja päättyy Nizzaan 12. maaliskuuta. Kilpailussa ajetaan seitsemän yhteislähtöetappia ja yksi henkilökohtainen aika-ajo. Kokonaispituus oli 1&nbsp;233,5 kilometriä.

## Etapit

## Lähteet

## Aiheesta muualla
Lenny and the New Wings

**Lenny and the New Wings** on vuonna 2017 perustettu suomalainen rockyhtye. Yhtyettä oltiin alun perin perustamassa jo vuonna 2012. Yhtyeeseen kuuluvat solisti Lenny Paarma, kitaristi Joakim Kulju, sekä rumpali Hank Mannio ja basisti Antero Naali. Yhtyeen debyyttisingle "True Player" julkaistiin 27. tammikuuta 2017. Yhtyeen ensimmäinen albumi *[[True Player - The Album]]* julkaistiin 11. marraskuuta 2017. Tällöin yhtye teki myös "Happy Together Tour 2017" -mini-kiertueen yhdessä folkpunk-yhtye Loretta Problemin kanssa.

## Diskografia
### Albumit
* 
### Singlet
* ”Saucy sister” (2017)
* ”In the stillness of the night” (2017)
* ”True Player” (2017)
* "Lover Should" (2017)

## Kokoonpano
* Lenny Paarma – laulu
* Joakim Kulju – kitara
* Antero Naali – basso
* Hank Mannio – rummut

## Lähteet

## Aiheesta muualla
* Yhtyeen kotisivut
Master of Orion: Conquer the Stars

**Master of Orion: Conquer the Stars** on NGD Studiosin kehittämä ja Wargaming.netin julkaisema vuoropohjainen tietokonestrategiapeli. Peli on julkaistu vuonna 2016. Se on uusintaversio vuonna 1993 julkaistusta *[[Master of Orion]]ista*. Se muistuttaa pelimekaniikoiltaan alkuperäistä *Master of Orionia*, mutta on grafiikoiltaan ja käyttöliittymältään modernisoitu.

## Pelaaminen
*Master of Orion: Conquer the Starsin* alussa pelaaja valitsee haluamansa rodun tai luo sen itse. Pelissä perustetaan omia yhteiskuntia plateenoille ja kehitetään niitä. Omaa valtakuntaansa voi laajentaa avaruuteen, jossa voi taistella muita rotuja vastaan. Pelissä voi solmia diplomaattisia suhteita ja vaihtaa teknologiaa muiden pelaajien kanssa . Lisäksi pelaaja voi suunnitella ja rakentaa omia avaruusaluksia.

## Kehitys ja historia
Wargaming.net osti 2013 *Master of Orionin* tavaramerkin Atarin konkurssipesästä. Kesällä 2015 se ilmoitti julkaisevansa uuden version pelistä. Sen kehitti argentiinalainen NGS Studios yhdessä monien alkuperäisen *Master of Orionin* kehittäjien kanssa. Uusi *Master of Orion: Conquer the Stars* pääsi Steamin Early Access -julkaisuun helmikuussa 2016. Alkuperäisen julkaisupäivän lähestyessä peli ei ollut valmis julkaistavaksi, joten pelin kehitystä jatkettiin. *Master of Orion: Conquer the Stars* julkaistiin 26. elokuuta 2016. Se myi ensimmäisen vajaan kuukauden aikana 150&nbsp;000 kappaletta, mikä riitti tekemään julkaisusta kaupallisesti kannattavaa. Peli ei kuitenkaan ollut kaupallisesti menestys, mutta Wargaming.net kertoi uusintaversion syynä olleenkin lähinnä rakkaus alkuperäistä *Master of Orionia* kohtaan.

## Vastaanotto

*Master of Orion: Conquer the Stars* sai pääosin hyvän vastaanoton. Sitä pidettiin monissa arvioissa käyttöliittymältään selkeänä ja pelattavuudeltaan hyvänä pelinä, mutta sitä moitittiin usein liiasta yksinkertaisuudesta pelisarjan veteraaneille.

Dome.fin arvostelija Jukka Kauppinen kehui *Master of Orion: Conquer the Starsia* virtaviivaisuudesta, selkeästä käyttöliittymästä ja hyvästä pelattavuudesta. Hän kritisoi peliä tylsästä manuaalisesta avaruustaistelua, josta ei ole etua. Hänen mukaansa pelillä oli hintaansa nähden paljon sisältöä ja hyvä uudelleenpeluuarvo. Gamereactorin arvostelija Matti Isotalo kehui peliä tuotannon laadukkuudesta, tyylikkäästä käyttöliittymästä ja nopeasta opittavuudesta. Hän moitti peliä tekoälyn passiivisuudesta ja liiasta tuttuudesta *Master of Orionia* aiemmin pelanneille. V2.fin arvostelija Juha Ahola kehui *Master of Orion: Conquer the Starsia* hyvästä käyttöliittymästä ja pelattavuudesta. Hän arvosteli peliä alun perustoimintoihin upotettavista liioista tunneista ja liiasta yksinkertaisuudesta veteraaneille.

## Ääninäyttelijät

## Lähteet

## Aiheesta muualla
* 
* 
* Pelin virallinen sivusto 
* ''Master of Orion'' Steamissa
Rijeka bez imena

**Rijeka bez imena** () on Marija Šestićin esittämä kappale, joka hän edusti Bosnia ja Hertsegovinaa vuoden 2007 Eurovision laulukilpailussa Suomen Helsingissä.

Kappale pääsi suoraan kilpailun finaaliin, jossa se sijoittui 24 maan joukosta sijalle 11. 

## Lähteet
Love Power

**Love Power** on The KMG'sin esittämä kappale, joka edusti Belgiaa vuoden 2007 Eurovision laulukilpailussa Helsingissä.

Kappale kilpaili Euroviisujen semifinaalissa, jossa se sijoittui 28 maan joukosta sijalle 26. ja täten karsiutui finaalista. 

## Lähteet
Doriane Vidal

**Doriane Monique Vidal** (s. 16. huhtikuuta 1976 Limoges, Ranska) on entinen ranskalainen lumilautailija. Hän on osallistunut lumikourussa kolmiin olympiakisoihin. Naganon kisoissa 1998 hänen sijoituksensa oli kahdestoista. Salt Lake Cityn kisoissa hän saavutti hopeaa Yhdysvaltojen Kelly Clarkin jälkeen. Torinon olympialaisissa hänen sijoituksensa oli kahdeksas. Hänellä on kolme FIS:n maailmanmestaruutta: Italian Madonna di Campiglio 2001, Itävallan Kreischberg 2003 ja Kanadan Whistler 2005.

## Lähteet
Ven a bailar conmigo

**Ven a bailar conmigo** () on Guri Schankenin esittämä kappale, joka edusti Norjaa vuoden 2007 Eurovision laulukilpailussa Suomen Helsingissä.

Kappale kilpaili Euroviisujen semifinaalissa, jossa se sijoittui 28 maan joukosta sijalle 18. ja täten karsiutui finaalista.

1. helmikuuta 2022 Kari Hirvonen julkaisi kappaleesta suomenkielisen version *Tuu kanssain tanssimaan*.

## Lähteet
Muiskula

**Muiskula** () on kylä Leningradin alueen Jaaman piirin Niisnovan kunnassa Venäjällä. Se sijaitsee Inkerin ylängön pohjoisreunalla neljä kilometriä Niisnovasta koilliseen. Kylässä on yhdeksän asukasta (vuonna 2010).

Kaprion kihlakunnan Kargalin pogostaan kuulunut kylä mainitaan ensimmäisen kerran Vatjan viidenneksen verokirjassa vuonna 1500 nimellä *Myšji Gorki*. Ruotsalaisten vuosina 1618–1623 laatimassa maakirjassa se esiintyy muodossa *Muischina Gora*.

Peter von Köppenin mukaan vuonna 1848 Muiskulassa asui 122 inkerikkoa, jotka kuuluivat Kaprion ortodoksiseen Kristuksen kirkastuksen kirkon seurakuntaan. Vuonna 1862 kylässä oli 22 taloa ja 110 asukasta. Paikalliset talonpojat olivat tilanomistajan maaorjia. Myöhemmin he kuuluivat kyläkuntana Someron volostiin. Vuonna 1899 Muiskulassa oli 142 asukasta, joista väestönlaskennan mukaan 134 oli ”suomalaisia”, 7 venäläisiä ja yksi ”sekoittunut”. Uskonnoltaan he olivat kaikki ortodokseja. Vuodesta 1894 lähtien kylä kuului Koppanan seurakuntaan.

Neuvostoaikana Muiskula kuului ensin Taatsoin, vuodesta 1928 lähtien Vassakaran, vuodesta 1954 Paavelan ja vuodesta 1958 Niisnovan kyläneuvostoon. Vuonna 1929 kylässä oli 125 ja vuonna 1958 69 asukasta. Vuonna 1933 perustettiin kolhoosi, joka vuonna 1954 liitettiin Niisnovan sovhoosiin.

## Lähteet
Danny Kass

**Daniel "Danny" Kass** (s. 21. syyskuuta 1982 Pompton Plains, New Jersey, Yhdysvallat) on yhdysvaltalainen lumilautailija ja kaksinkertainen olympiamitalisti half-pipessa, mutta hallitsee myös superpipen. Hänen olympiamitalinsa ovat hopeisia, ja ne hän saavutti Salt Lake Cityn kisoissa 2002 sekä Torinon kisoissa 2006.

## Lähteet
Jouni Koskela (pesäpalloilija)

**Jouni Koskela** (s. 2. heinäkuuta 1988 Alajärvi) on suomalainen pesäpalloilija, joka edustaa kaudella 2018 Seinäjoen JymyJusseja. Koskela on edustanut JymyJusseja kaudesta 2018 alkaen. Koskelan kasvattajaseura on Alajärven Ankkurit. Koskelan edellisiä seuroja ovat Koskenkorvan Urheilijat, Alajärven Ankkurit sekä Kankaanpään Maila.

## Lähteet
Petrus Puputti

**Petrus Puputti** (s. 28. tammikuuta 1991 Haapajärvi) on suomalainen pesäpalloilija, joka edustaa kaudella 2017 Koskenkorvan Urheilijoita. Puputti on edustanut Koskenkorvan Urheilijoita kaudesta 2017 alkaen. Puputin kasvattajaseura on Haapajärven Pesä-Kiilat. Puputin edellisiä seuroja ovat Haapajärven Pesä-Kiilat, Sotkamon Jymy, Oulun Lippo ja Alajärven Ankkurit. Sisäpelissä Puputin rooli on etenijä ja ulkopelissä pesävahti.

## Superpesisura
Puputin Superpesisura alkoi kaudella 2015 Alajärven Ankkureissa, johon Puputti siirtyi edustettuaan kolme edellistä kautta Oulun Lippoa. Tulokaskaudellaan etenijän roolissa pelaava Puputti löi yhden ja toi 29 juoksua. Samalla kaudella Puputti valittiin myös vuoden tulokkaaksi.

Kaudeksi 2017 Puputti siirtyi Koskenkorvan Urheilijoihin. Samalla kaudella Puputti valittiin myös ensimmäisen kerran urallaan miesten Itä-Länsi-otteluun.

## Saavutukset
* Superpesiksen vuoden tulokas: 2015 
* Itä-Länsi-ottelu (1): 2017

## Lähteet
Anttoni Jakobsson

**Anttoni Jakobsson** (s. 16. huhtikuuta 1998 Vaasa) on suomalainen pesäpalloilija, joka edustaa kaudella 2017 Koskenkorvan Urheilijoita. Jakobsson on edustanut Koskenkorvan Urheilijoita kaudesta 2016 alkaen. Jakobssonin kasvattajaseura on Vaasan Maila. Jakobssonin edellisiä seuroja ovat Vähänkyrön Viesti, ja Jalasjärven Jalas. Jakobsson valittiin ensimmäiseen Itä-Länsi-otteluunsa vuonna 2024.

## Tilastot

## Lähteet
Tommi Määttä

**Tommi Oskari Määttä** (s. 17. huhtikuuta 1996) on suomalainen jääpalloilija, joka pelaa Venäjällä SKA-Neftjanik Habarovskin joukkueessa. Pelipaikaltaan Määttä on puolustaja. Hän on kuulunut myös Suomen jääpallomaajoukkueeseen.

## Seurajoukkueura

Suomessa Määttä edusti Botnia-69:ää, jonka Bandyliigassa pelaavassa edustusjoukkueessa hän debytoi kaudella 2011–2012. Hän siirtyi Suomen-mestaruuteen päättyneen kauden 2015–2016 jälkeen Ruotsiin Edsbyns IF:ään yhdessä kaksosveljensä Tuomaksen kanssa.

Keväällä 2022 Määttä kirjoitti Edsbynin kanssa jatkosopimuksen. Yhteensä Määttä pelasi Edsbyns IF:ssä seitsemän kautta ja voitti neljä Ruotsin mestaruutta. Vuonna 2023 Määttä siirtyi pelaamaan Venäjälle.

## Maajoukkueura

Määttä on edustanut ikäkausimaajoukkueita. Hän teki maaotteludebyytin joulukuussa 2015 Porvoossa. Hänet valittiin Suomen joukkueeseen vuoden 2017 MM-kisoihin, mutta loukkaantuminen esti osallistumisen. Yhteensä Määttä on edustanut Suomea kolme kertaa MM-kilpailuissa. 

Kauden 2023-2024 osalta Määttä on suljettu pois Suomen jääpallomaajoukkueesta koska hän pelaa Venäjällä. 

## Yksityiselämä

Myös Tommi Määtän vanhempi veli Teemu ja kaksosveli Tuomas ovat jääpalloilijoita. Poikien isä Esa Määttä on menestynyt jääpalloilija ja valmensi Botnia-69:n Suomen-mestariksi vuonna 2016.

## Saavutukset
**Seurajoukkueessa**:
* Suomen mestaruus: 2016
* Ruotsin mestaruus: 2017, 2018, 2020, 2022

**Maajoukkueessa:**
* MM-hopea: 2023 
* MM-pronssia: 2018, 2019
* Poikien maailmanmestaruus 2013.

## Lähteet

## Aiheesta muualla
* Tommi Määttä bandysidanin sivuilla
Juuso Keski-Koukkari

**Juuso Keski-Koukkari** (s. 7. lokakuuta 1997 Lapua) on suomalainen pesäpalloilija, joka edustaa Jyväskylän Kiriä. Keski-Koukkarin kasvattajaseura on Vähänkyrön Viesti. Keski-Koukkarin edellisiä seuroja ovat Vähänkyrön Viesti, Pattijoen Urheilijat ja Alajärven Ankkurit.

## Lähteet
Antti Pukkinen

**Antti Pukkinen** (s. 26. helmikuuta 1985 Ylihärmä) on suomalainen pesäpalloilija, joka edustaa kaudella 2018 Alajärven Ankkureita. Pukkinen siirtyi Alajärven Ankkureihin kaudeksi 2018. Pukkisen kasvattajaseura on Seinäjoen Maila-Jussit. Pukkisen edellisiä seuroja ovat Koskenkorvan Urheilijat, Jyväskylän Kiri, Seinäjoen Maila-Jussit, Ylihärmän Pesis-Junkkarit, Kauhajoen Karhu ja Vähänkyrön Viesti.

Pukkinen on naimisissa uransa lopettaneen naisten superpesispelaaja Elina Pukkisen kanssa.

## Lähteet
Juho Toivola

**Juho Toivola** (s. 4. kesäkuuta 1990 Seinäjoki) on suomalainen pesäpalloilija, joka edustaa Joensuun Mailaa. Hän pelaa lyöjäjokerin roolissa.

Toivolan kasvattajaseura on Seinäjoen Maila-Jussit. Toivolan pääsarjaura alkoi vuonna 2008, kun hän pelasi yhden runkosarjaottelun naapuriseura Nurmon Jymyn joukkueessa. Seuraavalla kaudella vastuuta tarjoutui hieman enemmän, ja Toivola pääsi kirjauttamaan uransa ensimmäiset tehopisteet. Nurmossa Toivola jatkoi kauteen 2012 saakka ennen siirtymistään kotikaupunkinsa uuteen seuraan, JymyJusseihin.

Kaudella 2014 Toivola edusti Kouvolan Pallonlyöjiä. Kyseisen kauden jälkeen Toivola joutui loukkaantumisten vuoksi pitämään välivuoden pesäpallosta ennen paluutaan kotiseudulleen, tällä kertaa Koskenkorvan Urheilijoihin. Koskenkorvalla Toivola pelasi neljä kautta.

Kaudeksi 2020 Toivola siirtyi Imatran Pallo-Veikkoihin kahdeksi vuodeksi ja oli suuressa roolissa erityisesti kaudella 2021, kun joukkue selviytyi pudotuspeleihin ensimmäistä kertaa sitten vuoden 1993.

Syksyllä 2021 Toivola siirtyi Joensuun Mailaan kaksivuotisella pelaajasopimuksella. Hänen ensimmäinen kautensa Joensuussa oli menestyksekäs pitäen sisällään SM-pronssimitalin, valinnan Itä–Länsi-otteluun, Itä–Länsi-ottelun kentän parhaan pelaajan palkinnon, henkilökohtaisen lyötyjen juoksujen ennätyksen (5+71) ja lyöjätilaston kuudennen sijan. Toisella kaudellaan 2022 Joensuussa Toivola löi 35 ottelussa yhteensä 1+87 juoksua ja teki kauden päätteeksi seuran kanssa kolmivuotisen jatkosopimuksen.

Kauden 2023 päätteeksi Toivola on pelannut 361 Superpesiksen runkosarjaottelua, joissa hän on lyönyt 27+445 juoksua. Toivolan yhden ottelun lyötyjen juoksujen ennätys syntyi 26. elokuuta 2023, kun hän löi 1+7 juoksua Joensuun Mailan kotiottelussa Kempeleen Kiriä vastaan.

## Lähteet
Ville Haapamäki

**Ville Haapamäki** (s. 10. toukokuuta 1996 Ilmajoki) on suomalainen pesäpalloilija, joka edustaa kaudella 2017 Koskenkorvan Urheilijoita. Haapamäki on Koskenkorvan Urheilijoiden oma kasvatti. Haapamäen edellisiä seuroja ovat Jalasjärven Jalas ja Haapajärven Pesä-Kiilat.

## Lähteet
Juuso Vuorenmäki

**Juuso Vuorenmäki** (s. 9. kesäkuuta 1998 Ilmajoki) on suomalainen pesäpalloilija, joka edustaa kaudella 2025 Haminan Palloilijoita. Vuorenmäki on Koskenkorvan Urheilijoiden oma kasvatti. Vuorenmäki on lisäksi edustanut Kankaanpään Mailaa sekä Jalasjärven Jalasta.

## Lähteet
Frans Enqvist

**Frans Josef Enqvist** (1. huhtikuuta 1859 Helsinki – 9. lokakuuta 1903 Tampere) oli suomalainen toimittaja ja suomentaja.

Enqvistin vanhemmat olivat kauppias Josef Enqvist ja Klara Gustava Nylenius. Hän pääsi ylioppilaaksi Helsingin Suomalaisesta Alkeisopistosta 1880. Enqvist toimi kirjastoamanuenssina ja oli myöhemmin toimittajana Tampereella viimeksi Tampereen Uutiset&nbsp;-lehdessä. Enqvist ampui itsensä lokakuussa 1903.

Frans Enqvist oli naimisissa vuodesta 1891 Lyyli Ellida Sandqvistin kanssa.

## Suomennoksia
* Camille Flammarion : *Urania* ; franskan kielestä suom. Frans Enqvist. Holm, Helsinki 1891
* Hermann Sudermann : *Presidentin rouvan suosikki*. Helppohintainen suomalainen romaanikirjasto 17. H. T. Bärlund, Tampere 1893
* Charles Wagner : *Ylevä voima* ; 14:nnestä ranskalaisesta painoksesta suom. Frans Enqvist. K. E. Holm, Helsinki 1901

## Lähteet
Fabienne Reuteler

**Fabienne Reuteler** (2. syyskuuta 1979 Uster, Zürichin kantoni, Sveitsi) on sveitsiläinen lumilautailija. Hän saavutti Salt Lake Cityn olympialaisissa vuonna 2002 pronssimitalin lumikourussa.

## Lähteet
Pe-o margine de lume

**Pe-o margine de lume** () on Nicon ja Vladin esittämä kappale, jolla he edustivat Romaniaa vuoden 2008 Eurovision laulukilpailussa Serbian Belgradissa. Se valittiin edustuskappaleeksi Romanian euroviisukarsinnan finaalissa 23. helmikuuta 2008. Eurovision laulukilpailun finaalissa 24. toukokuuta 2008 kappale sijoittui sijalle 20. 

## Eurovision laulukilpailussa

Tammikuussa 2008 Romania arvottiin Eurovision laulukilpailun 20. toukokuuta 2008 järjestetyn ensimmäisen semifinaalin kilpailijaksi. Myöhemmin 17. maaliskuuta suoritetussa arvonnassa edustuskappale ”Pe-o margine de lume” sai esiintymispaikakseen numeron seitsemäntoista, jossa sitä edelsi Suomen edustaja Teräsbetoni kappaleella ”Missä miehet ratsastaa” ja seurasi Venäjää edustanut Dima Bilan laululla ”Believe”. 

Ensimmäisen semifinaalin tulosjulkistuksessa Romania mainittiin jatkoon menevistä maista toisena eli ”Pe-o margine de lume” eteni 24. toukokuuta 2008 järjestettyyn laulukilpailun finaaliin. Kilpailun jälkeen paljastetuista semifinaalin tarkemmista tuloksista selvisi kappaleen sijoittuneen semifinaalissaan seitsemänneksi yhteensä 94 pisteellä.

”Pe-o margine de lume” arvottiin finaalin ensimmäiseksi esiintyjäksi, kappaletta seurasi Yhdistyneen kuningaskunnan Andy Abraham kappaleella ”Even If”. Finaalin lopputuloksissa Romanian edustuskappale sai 45 pistettä ja sijoittui sijalle kaksikymmentä 25 osallistujan joukossa. 

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Finaalissa ”Pe-o margine de lume” sai täydet kaksitoista kahdesti. Äänestäviltä mailta kappale keräsi pisteitä seuraavasti:

## Lähteet
Romanca

**Romanca** on Kraljevi Ulicen ja 75 Centsin esittämä kappale, jolla he edustivat Kroatiaa vuoden 2008 Eurovision laulukilpailussa Serbian Belgradissa. Se valittiin Kroatian edustuskappaleeksi Dora 2008 -kilpailun kautta 23. helmikuuta 2008, jonka finaali päättyi tasapeliin. Raatien suosikki ”Romanca” julistettiin lopulta voittajaksi.

Kappale kilpaili Euroviisujen toisessa semifinaalissa, jossa se sijoittui neljänneksi ja selviytyi finaaliin.  Finaalissa kappale sijoittui 25. maan joukosta 21. sijalle. 

## Eurovision laulukilpailussa

”Romanca” kilpaili Eurovision laulukilpailun toisessa semifinaalissa 22. toukokuuta 2008 esiintymisnumerolla yksitoista, jolle se arvottiin 17. maaliskuuta 2008 järjestetyssä arvonnassa. Sitä edelsi Latvian edustaja Pirates of the Sea kappaleella ”Wolves of the Sea” ja seurasi Bulgarian Deep Zonen ja Balthazarin kappale ”DJ, Take Me Away”. 

Toisen semifinaalin tulosjulkistuksessa Kroatia mainittiin jatkoon menevistä maista toisena ja näin ollen ”Romanca” eteni 24. toukokuuta 2008 järjestettyyn laulukilpailun finaaliin. Kilpailun jälkeen paljastetuista semifinaalin tarkemmista tuloksista selvisi kappaleen sijoittuneen semifinaalissaan neljänneksi yhteensä 112 pisteellä. Saman verran sekä yhtä monelta maalta pisteitä saanut Tanska sijoittui Kroatian edelle, sillä tämä oli saanut täydet 12 pistettä kolmelta maalta, kun ”Romanca” ei saanut täysiä yhdeltäkään maalta.

”Romanca” arvottiin finaalin yhdeksänneksi esiintyjäksi, kappaletta edelsi Suomea edustanut Teräsbetoni kappaleella ”Missä miehet ratsastaa” ja seurasi Puolan edustaja Isis Gee kappaleella ”For Life”. Finaalin lopputuloksissa Kroatian edustuskappale sai 44 pistettä ja sijoittui sijalle kaksikymmentäyksi 25 osallistujan joukossa. 

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marino käytti raateja. Finaalissa ”Romancan” saamat suurimmat pisteet tulivat Bosnia ja Hertsegovinasta, joka antoi kymmenen pistettä. Äänestäviltä mailta kappale keräsi pisteitä kaikkiaan seuraavasti:

## Lähteet
Isabelle Blanc

**Isabelle Blanc** (s. 25. kesäkuuta 1975 Nîmes, Ranska) on kilpauransa lopettanut ranskalainen lumilautailija. Hän osallistui kolmiin olympialaisiin. Naganon kisojen suurpujottelussa 1998 hän karsiutui, mutta Salt Lake Cityssä 2002 hän onnistui voittamaan kultamitalin parisuurpujottelussa. Samassa lajissa hän sijoittui neljänneksitoista Torinossa vuonna 2006. Hän on ammatiltaan multimediayrittäjä.

## Lähteet
Marie von Stedingk

**Maria "Marie" Frederica von Stedingk** (31. lokakuuta 1799 Pietari – 15. kesäkuuta 1868 Tukholma) oli ruotsalainen säveltäjä ja hovineito.

## Elämäkerta
Marie Stedingk oli marsalkka, kreivi Curt von Stedingkin ja Ulrika Fredrika Ekströmin tytär. Hänen äitinsä toimi tulevan miehensä taloudenhoitajana, ja he menivät naimisiin vasta viisi vuotta Marien syntymän jälkeen. Marie oli siis avioton lapsi, mikä oli epätavallista aatelin keskuudessa. Sisarustensa tavoin Marie sai hyvän koulutuksen, koska vanhempien mielestä koulutus oli tärkeä kaikille heidän lapsilleen sukupuolesta huolimatta, ja hänellä oli yksityisopettaja. 

Marie toimi kuningatar Desiderian hovineitona. Hän kuoli naimattomana, mutta huhujen mukaan hänellä oli ollut rakastajia. Fritz von Dardel mainitsee hänet vuonna 1840 seuraleikissä, jossa häntä oli kehotettu suutelemaan huoneen koketeinta naista ja jossa hän oli valinnut Marien: "Minä tunsin häntä ihan vähän ja tiesin vain sen, että häntä pidettiin kärkkäänä rakastumaan, vaikka hän oli jo ylittänyt iän, jossa tehdään valloituksia.” Minä selitin: "Olen kääntynyt teidän puoleenne, neiti, koska olen kuullut nokkeluuttanne kehuttavan ja oletin siksi, että te käsitätte leikinlaskun paremmin kuin kukaan muu”.

Till von Stedingkin sävellyksiin kuuluu *Nocturne melodiainstrumenteille* (merkinnyt muistiin Mathilda Berwald). Mathilda d'Orozco omisti hänelle *Kuusi laulua pianolle* (1842). 

## Teoksia
* *Nocturne melodianstrumenteille*

## Lähteet
*Maria Fredrica von Stedingk ''Levande musikarv'' -arkistossa
*
*

### Viitteet
Fosfolipaasi C

**Fosfolipaasi C** on hydrolaaseihin kuuluva entsyymi. Se katalysoi fosfolipidien hydrolyysiä orgaanisiksi alkoholifosfaateiksi ja rasvahappojohdannaisiksi. Erityisesti entsyymi katalysoi fosfatidyyli-inositoli-4,5-bisfosfaatin hydrolyysiä inositolitrisfosfaatiksi ja diasyyliglyseroliksi. Entsyymi osallistuu useissa eliöissä signaalinvälitykseen ja biologisten toimintojen kuten välittäjäaineiden vapautumiseen, ionien kuljetukseen sekä lihasten toimintaan. Fosfolipaasi C:tä esiintyy niin esi- kuin aitotumaisissa eliöissä.

## Rakenne ja toiminta

Fosfolipaasi C on solukalvoon kiinnittynyt entsyymi. Ihmisen fosfolipaasi C on rakenteeltaan monomeeri, jonka molekyylimassa on noin 83&ndash;85 kDa. Entsyymin substraatteja ovat monet fosfolipidit esimerkiksi fosfatidyyli-inositoli-4,5-bisfosfaatti ja fosfatidyylikoliini. Entsyymi tarvitsee toimiakseen kalsiumioneja. Fosfolipaasi C katalysoi fosfodiesterisidoksen katkaisua siten, että tuotteina muodostuu rasvahappojohdannainen ja fosforyloitu alkoholijohdannainen.  

Fosfolipaasi C:n toimintaa aktivoi eräs G-proteiini nimeltään Gαq. Kun tämä proteiini sitoutuu fosfolipaasi C:en, aktivoi se entsyymin. GTP-molekyyli aktivoi puolestaan Gαq-proteiinin sitoutuessaan siihen. Fosfolipaasi C:n katalysoiman reaktion tuotteilla inositolitrifosfaatilla ja diasyyliglyserolilla on useita tärkeitä tehtäviä soluissa. Inositolitrifosfaatti muun muassa aktivoi kalsium-ionien kuljetusta ja diasyyliglyseroli aktivoi proteiinikinaasi C-entsyymin.

## Lähteet
Laura Hirvi

**Laura Hirvi** (s. 16. heinäkuuta 1980 Mannheim, Saksa) on etnologi, Metan Saksan, Itävallan ja Sveitsin yhteiskuntapolitiikan johtaja sekä Berliinissä toimivan Suomen Saksan-instituutin entinen johtaja.

Hirvi on toiminut Metan palveluksessa vuodesta 2022. Tätä ennen toimi Suomen Saksan-instituutin johtajana vuoden 2015 alusta vuoteen 2021. Sitä ennen hän oli vuosina 2013–2015 tutkijatohtori Helsingin yliopistossa sekä vuosina 2006–2008 saksan kielen tuntiopettaja Jyväskylän yliopistossa ja Jyväskylän kaupungin palveluksessa.

Vuonna 2004 Hirvi suoritti kandidaatintutkinnon etnologiasta Freie Universität Berlinissä Saksassa, jonka jälkeen hän suoritti maisterintutkinnon Jyväskylän yliopistossa. Hirvi väitteli vuonna 2013 filosofian tohtoriksi etnologian alan tutkimuksella "Identities in Practice: a Trans-Atlantic Ethnography of Sikh Immigrants in Finland and in California", joka käsitteli Suomessa ja Kaliforniassa asuvia sikhejä.

2017 Hirvi toimi Sitran Ratkaisu 100 -kilpailun tuomariston puheenjohtajana.

## Lähteet

## Aiheesta muualla
* Laura Hirve kotisivu
Irma Hyvärinen

**Irma Kaarina Hyvärinen** (s. 6. elokuuta 1949 Helsinki) on suomalainen kielitieteilijä ja Helsingin yliopiston germaanisen filologian professori emerita.

Hyvärinen on ollut vuosina 1999–2014 Helsingin yliopiston germaanisen filologian professori ja Helsingin yliopiston saksalaisen laitoksen johtaja elokuusta 1999 heinäkuuhun 2006 ja jälleen huhtikuusta 2007 vuoden 2009 loppuun.

Hyvärinen aloitti lukuvuodesta 1990–1991 Helsingin kauppakorkeakoulun saksan kielen vs. apulaisprofessorina ja oli lukuvuoden 1991–1992 Joensuun yliopiston Savonlinnan kääntäjänkoulutuslaitoksessa saksan kielen apulaisprofessori. Sitten vuosina 1992–1998 hän oli Jyväskylän yliopiston germaanisen filologian apulaisprofessori/vs. professori ja vuonna 1996 kesälukukauden Augsburgin yliopistossa Saksan liittotasavallassa germanistisen kielitieteen vieraileva professori. Vuosina 1998–1999 hän oli Turun yliopiston germaanisen filologian apulaisprofessori/professori.

Hyvärinen valmistui humanististen tieteiden kandidaatiksi 1971, filosofian kandidaatiksi 1973, filosofian lisensiaatiksi 1982 ja väitteli 1989 Oulun yliopistosta filosofian tohtoriksi germaaninen filologian alalta tutkimuksella *Zu finnischen und deutschen verbabhängigen Infinitiven: eine valenztheoretische kontrastive Analyse. Teil 1, Theoretische Fundierung und Abgrenzung des Prädikats*.

Vuonna 2007 DAAD (Deutscher Akademischer Austauschdienst, German Academic Exchange Service) myönsi Hyväriselle arvostetun Jacob ja Wilhelm Grimm -palkinnon. DAAD jakaa palkinnon vuosittain yhdelle ulkomaiselle tieteilijälle merkittävästä työstä saksalaisen kirjallisuuden ja kielitieteen aloilla. Palkinto myönnetään henkilölle, joka on erityisesti edistänyt kansainvälistä akateemista yhteistyötä opetus- ja tutkimustyönsä kautta.

Hyväriselle on myönnetty myös tunnustuspalkinto maisterinopinnäytteiden ohjauksesta Helsingin yliopiston nykykielten laitokselta.

## Lähteet
Pakaranat

**Pakaranat** (Dinomyidae) on jyrsijöiden heimo, jota tavataan Etelä-Amerikassa. Heimon ainoa elossa oleva laji on pakarana (*Dinomys branickii*). Se painaa noin 15 kiloa ja on yksi suurimmista elävistä jyrsijöistä. Heimosta tunnetaan myös noin 50 fossiilista lajia, joista monet kasvoivat paljon pakaranaa suuremmaksi. Fossiiliset jäänteet koostuvat kuitenkin yleensä yksittäisistä hampaista ja pienistä leuanpalasista, joten eläinten anatomiasta ei tiedetä paljoa. *[[Josephoartigasia monesi]]*&nbsp;-lajista on löydetty poikkeuksellisen hyvin säilynyt, miltei täydellinen kallo.

## Luokittelu
*Heimo **Dinomyidae**
**†*[[Pseudodiodomus]]* *[[incertae sedis]]*
**†*[[Agnomys]]* *incertae sedis*
**Alaheimo Eumegamyinae
***†*[[Doellomys]]*
***†*[[Gyriabrus]]*
***†*[[Briaromys]]*
***†*[[Tetrastylus]]*
***†*[[Phoberomys]]*
***†*[[Colpostemma]]*
***†*[[Orthomys]]*
***†*[[Eumegamys]]*
***†*[[Pseudosigmomys]]*
***†*[[Pentastylodon]]*
***†*[[Eumegamysops]]*
***†*[[Telicomys]]*
***†*[[Perumys]]*
***†*[[Josephoartigasia]]*
**Alaheimo Potamarchinae
***†*[[Scleromys]]*
***†*[[Olenopsis]]*
***†*[[Simplimus]]*
***†*[[Eusigmomys]]*
***†*[[Potamarchus]]*
**Alaheimo Dinomyinae
****[[Dinomys]]* - pakarana
***†*[[Telodontomys]]*

## Lähteet
Hallische Händel-Ausgabe

**Hallische Händel-Ausgabe** (lyhenne **HHA**; engl. *The Halle Handel Edition*) on Georg-Friedrich-Händel-Gesell­schaftin julkaisema ja Bärenreiter-Verlagin kustantama julkaisusarja, jonka on valmistuttuaan tarkoitus sisältää Georg Friedrich Händelin (1685–1759) koko sävellystuotanto tieteellisesti toimitettuina, nuottikuvaltaan luotettavina laitoksina. Sarjan julkaiseminen aloitettiin yksittäisenä kokeiluniteenä vuonna 1945 ja aktiivisesti vuonna 1955. Aluksi *Hallische Händel-Ausgabe* toimi täydentävänä liitteenä Händel-Gesellschaftin vuosina 1858–1902 julkaisemalle Händelin teosten kokonaiseditiolle (*G. F. Händel's Werke*), mutta 1960-luvun vaihteessa vaihtoi toimitusperiaatteita aiempaa tieteellisemmiksi ja samalla itsenäistyi. Sarjan on tarkoitus valmistua vuonna 2023 ja sisältää siinä vaiheessa noin 128 osaa.

## Toimituskunta
*Hallische Händel-Ausgaben* toimituksesta vastaa kansainvälinen toimituskunta, jonka jäseninä ovat Graydon Beeks, Donald Burrows, Siegfried Flesch, Hans Dieter Clausen, Hans Joachim Marx ja John H. Roberts. Sarjan teknisestä toimituksesta vastaavat Stephan Blaut, Annette Landgraf ja Michael Pacholke.

## Lähteet
Helena Laukko

**Helena Laukko** (s. 1957) on suomalainen järjestöjohtaja, joka on toiminut Suomen YK-liiton toiminnanjohtajana vuodesta 2003 lähtien. Ennen nykyistä tehtäväänsä Laukko on toiminut Kansainvälisen solidaarisuussäätiön (Solidaarisuus) toiminnanjohtajana vuosina 1997–2003 sekä Kepa ry:n hallituksen jäsenenä ja Suomalaisten Kehitysyhteistyöjärjestöjen EU-yhdistyksen puheenjohtajana.

Laukko toimii myös Suomen Unesco-toimikunnan jäsenenä sen vuoden 2018 loppuun asti kestävällä kaudella  ja on toiminut Suomen sosialidemokraattisen puolueen edustajana kaudella Kehityspoliittisessa toimikunnassa, jonka tehtäviin kuuluu muun muassa Suomen kehityspolitiikan johdonmukaisuuden edistäminen. 

## Lähteet

## Aiheesta muualla
* Helena Laukko Ulkoasiainministeriön Youtube-kanavalla 6.11.2015
Scharbeutz

**Scharbeutz** on kunta Pohjois-Saksassa Schleswig-Holsteinin osavaltiossa Lyypekinlahden rannalla noin 20 kilometriä Lyypekistä pohjoiseen. Matkailu on paikkakunnan merkittävä elinkeino. Scharbeutzin hiekkaranta on noin 6,5 kilometriä pitkä, kaupungin keskusta sijaitsee rannan ja moottoritie A1:n välissä.

## Maantiede
Scharbeutz sijaitsee merellisen Ostholsteinin piirikunnan eteläosassa ja sen alue rajoittuu idässä Itämereen. Kiel sijaitsee maanteitse noin 65 kilometriä Scharbeutzista luoteeseen. Etäisyys Hampuriin on noin 80 kilometriä.

Scharbeutzin kymmenen osa-aluetta ovat Scharbeutz, Pönitz, Gleschendorf, Haffkrug, Gronenberg, Klingberg, Sarkwitz, Schulendorf, Schürsdorf ja Wulfsdorf. Pönitzistä on varhaisin asiakirjamaininta vuodelta 1221 muodossa Penze, Scharbeutzista 1271 muodossa Scarbuce ja Gleschendorfista 1259 muodossa Golesko.

Scharbeutzin järviä ovat Großer Pönitzer See, Kleiner Pönitzer See, Wennsee ja Taschensee tanskalaisine kanavineen.

## Historia
Paikannimi Scharbeutz palautuu paikalla muinoin sijainneeseen slaavilaiskylään, jonka nimi oli Scorbuze tai Schoreboce. Paikkakunnan alueella on lukuisia tumuluksia eli kumpuhautoja.

1400-luvulla aluetta hallitsi Kartause Ahrensbök (Kloster Ahrensbök), 1600-luvulla alueella vaikuttivat tanskalaiset; tuolloin perustettiin muun muassa Gronenberger Hof. Rannikkoalue alkoi kehittyä 1800-luvulla rantaturismin myötä. Toisen maailmansodan jälkeen idästä tulleet pakolaiset kasvattivat Scharbeutzin asukaslukua. Matkailuelinkeino alkoi elpyä 1950-luvulla. Vuonna 1974 Gleschendorf ja Haffkrug-Scharbeutz yhdistettiin Scharbeutzin kuntaan. 

## Nähtävyydet
Scharbeutzin nähtävyyksiä ovat muun muassa Schulendorfin vanha vesimylly (Alte Wassermühle in Schulendorf) ja orgaanista arkkitehtuuria edustava Gut Garkau Großer Pönitzer See -nimisen järven lounaisrannalla Klingbergin kylässä. 

## Liikenne
Scharbeutzin rautatieasema sijaitsee 88,6-kilometrisellä rataosuudella Lyypekki–Puttgarden noin 19 kilometriä Lyypekin asemalta pohjoiseen. BAB 1:n reitti kulkee Scharbeutzin keskustan länsipuolitse. Muita huomattavia maantieliikenteen väyliä ovat Bundesstraße 432 ja B 76 (Lyypekki–Kiel).

## Lähteet

## Aiheesta muualla
Seppo Tanskanen

**Seppo Tapio Tanskanen** (s. 22. maaliskuuta 1941 Juuka) on suomalainen kenraalimajuri evp.

Tanskanen syntyi maanviljelijä Toivo Tanskasen ja Elli Martikaisen perheeseen. Hänen puolisonsa vuodesta 1966 on Tuija Tarma. 

Tanskanen tuli ylioppilaaksi Joensuun lyseosta 1960, Kadettikoulusta hän valmistui 1963 ja Sotakorkeakoulusta 1973. Tanskanen toimi Karjalan jääkäripataljoonassa opetusupseerina vuodesta 1963 ja komppanianpäällikkönä vuodesta 1966. Joensuun sotilaspiirin komentotoimiston päällikkö hän oli 1968–1970, Pääesikunnan jalkaväkitoimiston toimistoupseeri ja toimistoesiupseeri 1973–1978 ja koulutusosaston toimistoesiupseeri 1978. Karjalan jääkäripataljoonassa Tanskanen toimi pataljoonaupseerina 1979–1981 ja sitten Sotakorkeakoulun maasotalinjan johtajana 1981–1986 ja sotateknillisen koulun johtajana 1986–1988. Puolustusministeriön sotilastoimiston päällikkö Tanskanen oli 1988–1990 ja Savon prikaatin komentaja 1990–1992. Toimittuaan Pääesikunnan henkilöstäosaston päällikkönä vuodesta 1993 ja Lapin sotilasläänin komentajana vuodesta 1994 Tanskasesta tuli Maanpuolustuskorkeakoulun rehtori vuonna 1997. Hän erosi vakinaisesta palveluksesta  helmikuun lopussa 2001. 

Tanskanen ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1975, everstiluutnantiksi 1981, everstiksi 1988 ja kenraalimajuriksi 1994.

Tanskanen julkaisi vuonna 2016 muistelmateoksen *Rivissä ja rivin edessä – puolen vuosisataa upseerin elämää.*

## Lähteet
Stadiumin metroasema

**Stadium** on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.

## Junat

## Lähteet

## Aiheesta muualla

* Stadiumin metroasema Singaporen liikennelaitoksen sivuilla
Alfa Romeo GTV ja Spider

**Alfa Romeo GTV** ja **Spider** ovat Alfa Romeon vuosina 1994–2004 valmistamia urheiluautomalleja, jotka korvasivat edeltäneet Alfetta GTV- ja Spider-mallit. GTV on koriltaan kaksiovinen coupé ja Spider puolestaan kangaskattoinen avoauto. Mallien korvaajiksi tulivat Alfa Romeo Brera ja Spider.
 
GTV- ja Spider-mallit esiteltiin Geneven autonäyttelyssä keväällä 1995. GTV:ssä on takaistuimet ja se on 2+2-paikkainen, kun taas Spider on kaksipaikkainen ilman takaistuimia. Autojen perusrakenne pohjautuu Fiat Tipoon, mutta siihen oli tehty huomattavasti muutoksia. Esimerkiksi takajousitus on toteutettu monivarsituennalla ja takapyörien tuenta mahdollistaa niiden kääntymisen, eli autossa on siis passiivinen nelipyöräohjaus. Alkuperäisessä moottorivalikoimassa olivat 1,8&nbsp;16V (144&nbsp;hv), 2,0&nbsp;16V (155&nbsp;hv), turboahdettu 2,0&nbsp;V6 (200&nbsp;hv) ja vapaasti hengittävä 3,0&nbsp;V6 (12V&nbsp;192&nbsp;hv, 24V&nbsp;220&nbsp;hv).
 
Vuonna 1998 mallit kokivat pienen kasvojenkohotuksen, jossa etusäleikön ympärille tuli kromikehys ja sisustaa uudistettiin. 24-ventiilisen V6-moottorin yhteyteen tuli saataville kuusivaihteinen vaihteisto.
 
Toisen, perusteellisemman kasvojenkohotuksen läpikäyneet GTV ja Spider esiteltiin Geneven autonäyttelyssä 2003. Mallit saivat suuremman etusäleikön, joka oli samantyylinen kuin Alfa Romeo 147:ssä. Uutena moottorina oli 3,2-litrainen V6 (240&nbsp;hv).  


Tiedosto:Alfa Romeo Spider 2002 (cropped).JPG|Alfa Romeo Spider
Tiedosto:1998-2003 Alfa Romeo GTV Twin Spark coupe 01.jpg|Facelift-mallin (1998) Alfa Romeo GTV.
Tiedosto:Alfa Romeo GTV facelift front.JPG|Facelift-mallin (2003) Alfa Romeo GTV.


## Lähteet

## Aiheesta muualla
Alfa Romeo GTV

**Alfa Romeo GTV** viittaa seuraaviin Alfa Romeo -malleihin:

* Alfa Romeo Alfetta GTV, vuosien 1974–1987 malli
* Alfa Romeo GTV, vuosien 1994–2004 malli.
SAI KZ VIII

**SAI KZ VIII** oli tanskalaisen Skandinavisk Aero Industrin valmistama yksimoottorinen taitolento- ja matkalentokone, jonka yhtiö suunnitteli tanskalaiselle Sylvest Jensen Luftcirkus -taitolentoryhmälle.

KZ VIII oli kokonaan koivuvanerilla pinnoitettua puurakennetta. Kone lensi ensilentonsa 14. marraskuuta 1949, ja kone lensi seuraavana kesänä noin 50 tapahtumassa ympäri Tanskaa pilottinaan Peter Steen. Tyyppiä rakennettiin vain kaksi konetta, vuonna 1949 valmistunut OY-ACB (myöhemmin HB-EPB, G-AYKZ) ja vuonna 1959 valmistunut Scheibe Flugzeubaun työntekijän rakentama D-EBIZ, joka siirtyi vuonna 1972 Tanskaan saaden tunnuksen OY-ARR. Kone vietti suurimman osan ajastaan Rårupin lentokentällä, kunnes sen osti vuonna 1989 Kai Dige Bach A/S, joka antoi koneen silloisen Dansk Veteranflysamlingin (nyk. Tanskan ilmailumuseo) käyttöön. Yhtiö lahjoitti koneen myöhemmin museolle.

## Tekniset tiedot

## Lähteet

## Aiheesta muualla
Wassen

**Wassen** on kunta Keski-Sveitsissä, Urin kantonissa. Vuoden 2015 lopussa kunnassa oli 428 vakinaista asukasta. Kunnan pinta-ala on 97 neliökilometriä.

## Maantiede
Maantieteellisesti kunta sijaitsee Urin Alpeilla sekä Reussjoen varrella. 

## Liikenne
Valtakunnalliset Sveitsin ja Italian väliset valtaväylät moottoritie A2, vanha valtatie 2 sekä Gotthardin rautatie halkovat Wassenin, joka sijaitsee kapeassa jokilaaksossa.

Päätie 11 länteen, Meientalin ja Susteninsolan kautta Bernin kantoniin, Gadmentaliin ja Innertkircheniin, alkaa Wassenista.

## Lähteet
*

### Viitteet

## Aiheesta muualla
* 
*
Kata Melander

**Kata Melander** (oik. **Katariina Leino**, s. 1991 Masku) on suomalainen kirjailija. Hänen esikoisromaaninsa *Älä irrota* ilmestyi vuonna 2017. Se kertoo kertoo nuoren liikuntavammaisen opiskelijan ja hänen entisen uskonnon ja filosofian opettajansa traagisen rakkaustarinan. Teoksen keskeisiksi teemoiksi nousevat myös krooninen kipu ja vaikeat perhesuhteet. Melander asuu Turussa ja opiskelee Turun yliopistossa pääaineenaan suomen kieli.

## Teokset
**Älä irrota* (2017) 

## Lähteet
Freestylehiihdon ja lumilautailun maailmanmestaruuskilpailut 2017 – naisten parikumpareet

**Naisten parikumpareissa** kilpaillaan 9. maaliskuuta **[[freestylehiihdon ja lumilautailun maailmanmestaruuskilpailut 2017|vuoden 2017 freestylehiihdon ja lumilautailun maailmanmestaruuskilpailuissa]]** Sierra Nevadassa, Espanjassa.

Alkuerät käydään kello 9:35 lähtien paikallista aikaa, ja finaalit puolestaan 12:00 lähtien. Puolustavana mestarina kisaan lähtee yhdysvaltalainen Hannah Kearney.

## Lähteet
Freestylehiihdon ja lumilautailun maailmanmestaruuskilpailut 2017 – miesten hypyt

**Miesten hypyissä** kilpaillaan 9. ja 10. maaliskuuta **[[freestylehiihdon ja lumilautailun maailmanmestaruuskilpailut 2017|vuoden 2017 freestylehiihdon ja lumilautailun maailmanmestaruuskilpailuissa]]** Sierra Nevadassa, Espanjassa.

Alkuerät käydään 9. maaliskuuta kello 19:00 lähtien paikallista aikaa, ja finaalit 10. maaliskuuta kello 19:46 lähtien. Puolustavana mestarina kisaan lähtee kiinalainen Quangpu Qi.

## Lähteet
Freestylehiihdon ja lumilautailun maailmanmestaruuskilpailut 2017 – miesten lumilautailun slopestyle

**Miesten lumilautailun slopestylessä** kilpaillaan 9. ja 11. maaliskuuta **[[freestylehiihdon ja lumilautailun maailmanmestaruuskilpailut 2017|vuoden 2017 freestylehiihdon ja lumilautailun maailmanmestaruuskilpailuissa]]** Sierra Nevadassa, Espanjassa.

Alkuerät käydään 9. maaliskuuta kello 9:20 lähtien paikallista aikaa, ja finaalit puolestaan 11. maaliskuuta 12:14 lähtien. Puolustavana mestarina kisaan lähtee yhdysvaltalainen Ryan Stassel.

## Lähteet
Hanna Brooman

**Hanna (Johanna Amalia) Brooman** (21. elokuuta 1809 – 7. helmikuuta 1887 Tukholma) oli ruotsalainen säveltäjä ja opettaja. Hän toimi useiden aineiden opettajana Kuninkaallisen draamateatterin oppilaskoulussa vuosina 1847–1851 ja 1856–1887. 

## Elämäkerta
Hanna Brooman oli oopperalaulajien Johan Erik Brooman ja Margareta Sofia Lagerqvist kasvattitytär ja työskenteli Tukholmassa musiikin- ja kieltenopettajana. Hänet palkattiin Kuninkaallisen draamateatterin oppilaskouluun vuonna 1847, ja hän pääsi vakituiseksi vuonna 1848. Wilhelmina Fundinin äiti Christina oli lopettanut koulun oppilaskodin eli täysihoitolan toiminnan vuonna 1846, mutta Hanna Brooman sai vastuulleen oppilaiden päivittäisen alkeisopetuksen, joka oli aiemmin kuulunut oppilaskodin johtajalle. Brooman opetti monia aineita: hänen vastuullaan oli kristinuskon, kirjoituksen, pianonsoiton, ranskan, saksan, historian, maantieteen ja italian alkeiden opettaminen tytöille ja pojille sekä ompelun ja käsitöiden opettaminen tytöille. Vuonna 1857 hän teki teatterinjohdon toimeksiannosta selvityksen oopperan balettioppilaille järjestettävästä koulutuksesta. 

Erik af Edholm kuvaili häntä vuonna 1869 "kelvolliseksi opettajaksi ja ihmiseksi". Hanna Brooman myös käänsi näytelmiä Tukholman eri teattereita varten ja sävelsi lauluja pianolle, joista mainittakoon "Norrlänningens hemlängtan".

## Lähteet
* Österberg, Carin et al., Svenska kvinnor: föregångare, nyskapare. Lund: Signum 1990. ()
*
*
* Ingeborg Nordin Hennel: *Mod och Försakelse. Livs- och yrkesbetingelser för Konglig Theaterns skådespelerskor 1813-1863.* Stockholm: Gidlunds (1997) . 
* https://sok.riksarkivet.se/sbl/Presentation.aspx?id=17030
Freestylehiihdon ja lumilautailun maailmanmestaruuskilpailut 2017 – miesten parikumpareet

**Miesten parikumpareissa** kilpailtiin 9. maaliskuuta **[[freestylehiihdon ja lumilautailun maailmanmestaruuskilpailut 2017|vuoden 2017 freestylehiihdon ja lumilautailun maailmanmestaruuskilpailuissa]]** Sierra Nevadassa, Espanjassa.

Alkuerät käytiin kello 10:25 lähtien paikallista aikaa, ja finaalit puolestaan 12:12 lähtien. Puolustavana mestarina kisaan lähti kanadalainen Mikael Kingsbury.

## Lähteet
Rise of Flight: The First Great Air War

**Rise of Flight** on 777 Studiosin (ennen: *neoqb*) kehittämä lentosimulaattori, joka sijoittuu ensimmäiseen maailmansotaan.

Lennettävät laitteet kattavat aikakauden koneita kuten: Spad 13.C1, Fokker  D. VII, Albatros  D. Va ja Nieuport 28.C1.

Peli on ollut Steam-palvelussa nimellä **Rise of Flight: Channel Battles Edition**.

Alkuperäinen nimi on muuttunut muotoon **Rise of Flight United** vuonna 2015 pelin muututtua maksullisesta free-to-play-malliin.

Peli painottaa autenttisuutta ja realismia useissa asioissa helppokäyttöisyyden sijaan.

Peliä on kehitetty yhteistyössä *Russian Military Historical Society* (RMHS) kanssa, esimerkiksi Ilya Muromets -lentokoneen simulaatiossa.

## Julkaisuja
* Rise of Flight: The First Great Air War
** julkaistu vuonna 2009
* Rise of Flight: Channel Battles Edition
** julkaistu vuonna 2013, Steam-palveluun
* Rise of Flight United
** julkaistu vuonna 2015, free to play

## Lentokoneet
Peliin on saatavilla useita lennettäviä koneita ladattavana lisäsisältönä (DLC).

Eräät koneet kuten Felixstowe F.2 lentovene tukevat usean aseman (ampuma-asemat, pilotti) käyttöä.

## Lähteet

## Aiheesta muualla
* Viralliset kotisivut
Freestylehiihdon ja lumilautailun maailmanmestaruuskilpailut 2017 – naisten lumilautailun slopestyle

**Naisten lumilautailun slopestylessä** kilpailtiin 9. ja 11. maaliskuuta **[[freestylehiihdon ja lumilautailun maailmanmestaruuskilpailut 2017|vuoden 2017 freestylehiihdon ja lumilautailun maailmanmestaruuskilpailuissa]]** Sierra Nevadassa, Espanjassa.

Alkuerät käytiin 9. maaliskuuta kello 12:35 lähtien paikallista aikaa, ja finaalit puolestaan 11. maaliskuuta 12:00 lähtien. Puolustavana mestarina kisaan lähti japanilainen Miyabi Onitsuka.

## Lähteet
Into J. Teljo

**Into Juhana Teljo** (sukunimi aik. *Heinonen*, 11. elokuuta 1876 Uusikaupunki – 5. marraskuuta 1937 Detroit, Yhdysvallat) oli amerikansuomalainen päätoimittaja.

Teljon vanhemmat olivat Hiitolan kirkkoherra Johan Gustaf Heinonen (1829–1896) ja Amanda Helena Wong. Hän pääsi ylioppilaaksi 1895 Viipurin lyseosta ja valmistui Helsingin yliopistosta filosofian kandidaatiksi 1902 ja maisteriksi 1903.

Teljo toimi sanomalehtimiehenä Yhdysvalloissa ja oli Calumetissa Michiganissa ilmestyneen suomenkielisen *[[Päivälehti (Yhdysvallat)|Päivälehden]]* päätoimittajana.

## Lähteet
Rasmus Lindqvist

**Rasmus Lindqvist** (s. 4. syyskuuta 1979, Porvoo) on suomalainen jääpalloilija, joka edustaa Suomen Bandyliigassa pelaavaa Porvoon Akillesta.

Lindqvist debytoi Bandyliigassa Porvoon Akilleksessa kaudella 1997. Syksyllä 2002 hän siirtyi kahdeksi kaudeksi Ruotsiin tukholmalaiseen Helenelunds IK:hon. Kahden Ailles-kauden jälkeen hän palasi Ruotsiin pääsarjajoukkue Falu BS:n riveihin kahdeksi kaudeksi, jonka jälkeen syksystä 2008 alkaen hän on edustanut Porvoon Akillesta. Kaikkiaan Lindqvist on kauden 2017 Bandyliigan loppupelien alkaessa pelannut 19 kautta yhteensä 417 ottelua ja niissä 417 maalia + 121 maaliinjohtanutta syöttöä. Niistä runkosarjassa hän on pelannut 371 ottelua ja tehnyt niissä 389 maalia + 111 syöttöä.

Suomen jääpallomaajoukkueessa Lindqvist teki debyyttinsä syksyllä 2004, jonka jälkeen hän on ollut mukana neljissä MM-kisoissa 2006–2009.

## Saavutukset
**Seurajoukkueessa:**
* SM-hopeaa kaudella 2016, 2017 
* SM-pronssia kaudella 2014, 2018 

**Maajoukkueessa:**
* 4 MM-pronssia vuosien 2006, 2007, 2008 ja 2009 kisoissa

## Lähteet

## Aiheesta muualla
* Rasmus Lindqvist bandysidan-tietokannassa
Lidia Trettel

**Lidia Trettel** (s. 5. huhtikuuta 1973 Cavalese, Italia) on entinen italialainen lumilautailija. Hän on osallistunut Naganon olympialaisiin 1998 suurpujotteluun sijoittuen neljänneksi sekä Salt Lake Cityn olympialaisiin 2002, jolloin hän saavutti pronssia parisuurpujottelussa.

## Lähteet